Jason Borg (DOI) .td_uid_2_605f85229f755_rand.td-a-rec-img{text-align:left}.td_uid_2_605f85229f755_rand.td-a-rec-img img{margin:0 auto 0 0} L-eks Sptar Militari Ingliż fl-Imtarfa ġie mgħoddi b'ċens lill-kumpanija Haileybury Malta Ltd, bil-għan li jiġi mibdul fi skola internazzjonali affiljata mal-iskola privata Haileybury fl-Ingilterra. L-iskola mistennija tilqa' tfal mill-kindergarten sas-Sixth, u l-ewwel grupp ta' studenti mistenni jibda s-sena skolatika tiegħu f'Settembru tal-2022. Ix-xogħlijiet biex titlesta' l-iskola mistennija jieħdu madwar 18-il xahar. L-iskola f'Malta għandha tkun ir-raba' waħda taħt il-kappa ta' Haileybury. Żewġ skejjel oħra jinsabu fil-Każakstan, fl-ibliet ta' Almaty u Astana, filwaqt li skola fil-Kajr mistennija tilqa' l-ewwel grupp tagħha f'Settembru li ġej. L-isptar militari u l-art ta' madwaru ġiet mgħoddija bi ftehim ta' konċessjoni li ġie approvat mill-parlament b'mod unanimu fl-2019 lil Haileybury Malta, kumpanija li twaqqfet fl-istess sena. Iż-żewġ diretturi ta' Haileybury Malta, Ruth Galea Trapani u Anthony Michael Polak, iffirmaw il-ftehim għan-nom tal-kumpanija, filwaqt li s-segretarju permanenti Frank Fabri iffirma min-naħa tal-Ministeru għall-Edukazzjoni. "Dan huwa pass importanti għall-investituri kif ukoll familji barranin f'Malta, iżda wkoll għall-Maltin stess, biex uliedhom ikunu jistgħu jidħlu għal programm ta' studju li huwa rikonoxxut b'mod internazzjonali," qalet il-ministru Justyne Caruana, li kienet preżenti għall-ftehim. .td_uid_3_605f85229f9d7_rand.td-a-rec-img{text-align:left}.td_uid_3_605f85229f9d7_rand.td-a-rec-img img{margin:0 auto 0 0}